钦定古今图书集成/方舆汇编/职方典/第1148卷 > 《游玉泉寺僧谈征调供亿之苦》李维桢
## 钦定古今图书集成/方舆汇编/职方典/第1148卷 > 《游玉泉寺僧谈征调供亿之苦》李维桢

“径曲泉能绕，山回寺忽逢。舟谁藏大壑，玉自削群峰。
翠壁苍苔净，丹崖紫气重。登高穷下界，选胜拟南宗。
梵宇隋唐构，伊蒲楚蜀供。岚沉不辨塔，风定一闻钟。
树古曾栖鹤，溪深尚卧龙。殿阴寒薜荔，檐际堕芙蓉。
藓剥生金碣，藤牵化石松。天花春已树，云碓夜犹春。
藻井缠虫网，珠林过虎踪。传灯遥乞火，伐木近支筇。”
问道无开士，营身亦老农。饭牛依磬钵，牧豕办租庸。
酥酪清斋少，袈裟俗礼恭。岁当饥馑后，地扼往来冲。
上客频传食，空王岂素封。攒眉今夕酒，莲社暂相容。